Am yal anadi usnan yessefk ad yettwareṣṣi ɣef tmukrist, ɣef tikli n unadi d yiswi-ines, tamukrist n umahil-agi nezmer ad tt-id-nessufeɣ mbeɛd mi i nesla neɣ mi i neɣṛa isefra n Slimane AZEM, imi deg myal asefru ad naf yessemres izamulen s waṭas ɣef yiles n yiɣersiwen, iwakken ad nesseweḍ ad nessebgen inumak uffiren n yizamulen-nni, yessefk ad nebdu tazrawt-a ɣef kra n yisastanen. Ihi tamukrist-a tebna ɣef sin n yisteqsiyen :  D acu i d tazamulit ? D acu i d anamek i as-fkan i uzamul ?